ಲೋಹವಿಜ್ಞಾನಿ ಬಾಬ್‌ ಲೀ ಮತ್ತು ಪಿಯಾನೊ ಶಿಕ್ಷಕಿ ಹೆಲೆನ್‌ (ಕುಟುಂಬದ ಹೆಸರು ಬಕ್ಸ್‌ಟನ್‌) ದಂಪತಿಗಳಿಗೆ ಮೂವರು ಪುತ್ರರಲ್ಲಿ ಬ್ರೆಟ್‌ ಲೀ ಎರಡನೆಯವರು. ಮಾಜಿ ಆಸ್ಟ್ರೇಲಿಯನ್‌ ಸವ್ಯಸಾಚಿ (ಆಲ್‌ರೌಂಡರ್‌) ಹಾಗೂ ನ್ಯೂ ಸೌತ್‌ ವೇಲ್ಸ್‌ ಬ್ಲೂಸ್‌ ನಾಯಕ ಶೇನ್‌ ಲೀ ಅವರ ಅಣ್ಣ. ತಮ್ಮ ಗ್ರ್ಯಾಂಟ್‌ ಲೀ ಅಂಡರ್‌-19(19 ವರ್ಷದವರಿಗಿಂತ ಕೆಳಗಿನ) ಮಟ್ಟದ ಪಂದ್ಯಗಳಲ್ಲಿ ನ್ಯೂ ಸೌತ್‌ ವೇಲ್ಸ್‌ ತಂಡದ ಪರ ಕ್ರಿಕೆಟ್‌ ಆಡಿ, ಈಗ ಒಬ್ಬ ಲೆಕ್ಕಾಧಿಕಾರಿಯಾಗಿದ್ದಾರೆ. ಬ್ರೆಟ್‌ ಲೀ ಬಾಲಾರ‌್ಯಾಂಗ್‌ ಪಬ್ಲಿಕ್‌ ಸ್ಕೂಲ್‌ ಮತ್ತು ಓಕ್‌ ಫ್ಲ್ಯಾಟ್ಸ್‌ ಪ್ರೌಢಶಾಲೆಯಲ್ಲಿ ವ್ಯಾಸಂಗ ಮಾಡಿದರು. ಅವರ ಗೌರವಾರ್ಥ, ಈ ಓಕ್‌ ಫ್ಲ್ಯಾಟ್ಸ್‌ ಪ್ರೌಢಶಾಲೆ ತನ್ನ ಕ್ರಿಕೆಟ್‌ ಮೈದಾನಕ್ಕೆ ಬ್ರೆಟ್‌ ಲೀ ಹೆಸರನ್ನಿಟ್ಟಿದೆ. ನ್ಯೂ ಸೌತ್‌ ವೇಲ್ಸ್‌ನಲ್ಲಿ ವಿದ್ಯುನ್ಮಾನ ಉತ್ಪನ್ನಗಳ ಅಂಗಡಿಗಳ ಸರಣಿ 'ಬಿಂಗ್‌ ಲೀ' ಹೆಸರು ಬ್ರೆಟ್‌ ಲೀಯವರ ಉಪನಾಮ 'ಬಿಂಗ್‌'ನ ಆಧಾರವಾಗಿದೆ.
ಸಹೋದರರು ಫುಟ್ಬಾಲ್‌, ಬ್ಯಾಸ್ಕೆಟ್‌ಬಾಲ್‌ ಮತ್ತು ಸ್ಕೀಯಿಂಗ್ ಆಟಗಳಲ್ಲಿ ಆನಂದಿಸುತ್ತಿದ್ದರು. ಅವರ ತಾಯಿ ಪಿಯಾನೊ ನುಡಿಸುವಂತೆ ಅ ಮೂವರಿಗೆ ಪ್ರೋತ್ಸಾಹಿಸುತ್ತಿದ್ದರು (ಗ್ರ್ಯಾಂಟ್‌ ಪರಿಣತಿ ಹೊಂದಿದ ಪಿಯಾನೊ ವಾದಕ). 
ತಮ್ಮ ಹದಿನಾರನೆಯ ವಯಸ್ಸಿನಲ್ಲಿ, ತಮ್ಮ ಪ್ರಥಮ ದರ್ಜೆಯ ಕ್ರಿಕೆಟ್‌ ವೃತ್ತಿಯನ್ನು ಕ್ಯಾಂಪ್ಬೆಲ್‌ಟೌನ್‌ ತಂಡದೊಂದಿಗೆ ಆರಂಭಿಸಿದರು. ಈ ಪಂದ್ಯಗಳಲ್ಲಿ ಅವರು ಕೆಲವು ನ್ಯೂ ಸೌತ್‌ ವೇಲ್ಸ್‌ ಕ್ರಿಕೆಟ್‌ ಆಟಗಾರರ ವಿಕೆಟ್‌ ಕಬಳಿಸುವಲ್ಲಿ ಯಶಸ್ವಿಯಾದರು. ನಂತರ, ಅವರು ಮಾಸ್ಮನ್‌ ತಂಡ ಸೇರಿದರು. ಒಂದು ಹಂತದಲ್ಲಿ ಅವರು ಶೊಯೆಬ್‌ ಅಖ್ತರ್‌ರೊಂದಿಗೆ ಹೊಸ ಚೆಂಡನ್ನು ಹಂಚಿಕೊಂಡಿದ್ದರು. 
ಬ್ರೆಟ್‌ ಲೀ ಆಸ್ಟ್ರೇಲಿಯಾದ ಅಂಡರ್‌-17 ಹಾಗೂ ಅಂಡರ್‌-19 ತಂಡಗಳ ಪರ ಆಡಿ, ಆಸ್ಟ್ರೇಲಿಯನ್‌ ಕ್ರಿಕೆಟ್‌ ಅಕಾಡೆಮಿಗೆ ಹಾಜರಾಗಲು ವಿದ್ಯಾರ್ಥಿವೇತನ ಸಂಪಾದಿಸಿದ್ದರು.
ಮಾರ್ಚ್‌ 1994ರಲ್ಲಿ, ತಮ್ಮ ಬೆನ್ನಿನ ಕೆಳಭಾಗದಲ್ಲಿ ಒತ್ತಡದ ಮೂಳೆಬಿರಿತ (ಸ್ಟ್ರೆಸ್‌ ಫ್ರ್ಯಾಕ್ಚರ್‌) ಕಾರಣ ಆಸ್ಟ್ರೇಲಿಯಾ ಅಂಡರ್‌-19 ತಂಡದೊಂದಿಗೆ ಭಾರತದ ಪ್ರವಾಸದಿಂದ ಹೊರಗುಳಿದರು. ಗುಣಮುಖರಾದ ನಂತರ ಅವರು 1997-98 ಋತುವಿನಲ್ಲಿ, ನ್ಯೂ ಸೌತ್‌ ವೇಲ್ಸ್‌ ಪರ ತಮ್ಮ 20ನೆಯ ವಯಸ್ಸಿನಲ್ಲಿ ಪ್ರಥಮ ದರ್ಜೆಯ ಕ್ರಿಕೆಟ್‌ ವೃತ್ತಿಯನ್ನು ಆರಂಭಿಸಿದರು. ಷೆಫೀಲ್ಡ್ ಷೀಲ್ಡ್‌ ಪಂದ್ಯಾವಳಿಯಲ್ಲಿ ವೆಸ್ಟರ್ನ್‌ ಆಸ್ಟ್ರೇಲಿಯಾ ವಿರುದ್ಧ ಒಂದು ಪಂದ್ಯವನ್ನಾಡಿ 114 ರನ್‌ ನೀಡಿ 3 ವಿಕೆಟ್‌ ಗಳಿಸಿದರು. 
ಒಂದು ತಿಂಗಳ ನಂತರ, ದಕ್ಷಿಣ ಆಫ್ರಿಕಾದ ಪ್ರವಾಸ ಹೊರಟ ಆಸ್ಟ್ರೇಲಿಯಾ 'ಎ' ತಂಡದ ಆಟಗಾರರಾಗಿ ಬ್ರೆಟ್‌ ಲೀ ಆಯ್ಕೆಯಾದರು. ಅವರು ಎರಡು ವಿಕೆಟ್‌ ಗಳಿಸಿದರು. ಆದರೆ, ಇದೇ ಪಂದ್ಯವಾಡುತ್ತಿರುವಾಗ ಹಿಂದೆ ಸಂಭವಿಸಿದ ಬೆನ್ನಿನ ಒತ್ತಡದ ಮೂಳೆಬಿರಿತ ಮರುಕಳಿಸಿತು. ಸುಮಾರು ಮೂರು ತಿಂಗಳುಗಳಿಗಿಂತಲೂ ಹೆಚ್ಚು ಕಾಲ ಅವರು ಬೆನ್ನಿನ ಪಟ್ಟಿ ಧರಿಸಬೇಕಾಯಿತು. ತಮ್ಮ 21ನೆಯ ವಯಸ್ಸಿನಲ್ಲಿ ಬ್ರೆಟ್‌ ಲೀ ತಮ್ಮ ವೃತ್ತಿಯ ಸನಿಹದಲ್ಲಿರಲು ಸಿಡ್ನಿಗೆ ಸ್ಥಳಾಂತರಗೊಂಡರು. 

1997-98 ಋತುವಿನಲ್ಲಿ, 10 ಷೆಫೀಲ್ಡ್‌ ಷೀಲ್ಡ್‌ ಪಂದ್ಯಗಳ ಪೈಕಿ ಐದರಲ್ಲಿ ಆಡಿ 30ರ ಸರಾಸರಿಯಲ್ಲಿ ಹದಿನಾಲ್ಕು ವಿಕೆಟ್‌ ಗಳಿಸಿದರು. ಪಂದ್ಯಾವಳಿಯ ಮೊದಲ 20 ಅಗ್ರ ಬೌಲರ್‌ಗಳಲ್ಲಿ, ವಿಕೆಟ್ ಪಡೆಯುವಿಕೆ ಹಾಗೂ ಬೌಲಿಂಗ್‌ ಸರಾಸರಿಗಳ ಪಟ್ಟಿಯಿಂದ ಹೊರಕ್ಕುಳಿದು ಬ್ರೆಟ್ ಲೀ ಕ್ರಿಕೆಟ್ ಋತು ಮುಗಿಸಿದರು. 

1999ರಲ್ಲಿ, ಪರ್ತ್‌ನಲ್ಲಿ ನಡೆದ ಷೆಫೀಲ್ಡ್‌ ಷೀಲ್ಡ್‌ ಪಂದ್ಯವೊಂದರಲ್ಲಿ, ಪಶ್ಚಿಮ ಆಸ್ಟ್ರೇಲಿಯನ್‌ ಬ್ಯಾಟ್ಸ್‌ಮನ್‌ಗಳತ್ತ ಅತಿವೇಗದ ಚೆಂಡುಗಳನ್ನು ಎಸೆದರು. ಇದನ್ನು 1970ರ ದಶಕದಲ್ಲಿ ಜೆಫ್‌ ಥಾಮ್ಸನ್‌ನ ದಿನಗಳಿಂದ ಆಸ್ಟ್ರೇಲಿಯಾದಲ್ಲಿ ಕಂಡುಬಂದ ಅತಿವೇಗದ ಬೌಲಿಂಗ್‌ಗೆ ಹೋಲಿಸಲಾಗಿದೆ. ಆ ಹಂತದಿಂದ, ಅಂದಿನ ಆಸ್ಟ್ರೇಲಿಯಾ ತಂಡದ ನಾಯಕ ಸ್ಟೀವ್‌ ವಾ ಮತ್ತು ಅಂದಿನ ಉಪನಾಯಕ ಶೇನ್‌ ವಾರ್ನ್‌, ಟೆಸ್ಟ್‌ ತಂಡದಲ್ಲಿ ಬ್ರೆಟ್‌ ಲೀಯವರನ್ನು ಸೇರಿಸಿಕೊಳ್ಳಲು ಒತ್ತಡ ಹೇರಿದರು.

ಧರ್ಮದತ್ತಿ ಚಟುವಟಿಕೆ
ಟೆಸ್ಟ್‌ ಅಂಕಣಕ್ಕೆ ಮರಳಿದ ಬ್ರೆಟ್‌ ಲೀ
ಟೆಸ್ಟ್‌ ತಂಡದಲ್ಲಿ ಸ್ಥಾನ ನಷ್ಟ
ಬಾಲ್ಯ ಮತ್ತು ಆರಂಭಿಕ ವೃತ್ತಿ